Karsten Hønge (SF), 2026-01-15:
Jeg er i dette øjeblik blevet udnævnt til at læse et forslag til vedtagelse op, kan jeg se på papiret.
Jeg skal på vegne af SF, Radikale Venstre, Enhedslisten og Alternativet fremsætte følgende: Forslag til vedtagelse
Folketinget konstaterer endvidere, at tidligere indsatser har vist, at det er muligt for nogle at vende tilbage til arbejdsmarkedet efter tilkendt førtidspension, når indsatsen bygger på en individuel og helhedsorienteret indsats samt tryghed og støtte frem for sanktioner og trusler.«
I alle systemer er der risiko for, at der er nogle, der snyder sig til et eller andet.
Der findes tricktyve og lommetyve overalt; det ved vi da godt.
Det handler om at være i stand til at undgå, at de slipper afsted med det, og det mener jeg at vi har et system som er stand til.
Men jeg kan høre på debatten i dag, at Trump da godt nok ikke har levet forgæves.
Jeg vil sige, at jeg næppe har hørt magen til sådan nærmest hadtale og mistro over for både borgerne og da især over for offentligt ansatte, ikke?
Jeg synes, det er en ubehagelig populistisk bølge, der skyller hen over Atlanterhavet fra USA og ind i vores Folketingssal med den slags omtale og mistro over for offentligt ansatte.
Jo, selvfølgelig kan man det.
Jeg synes bare måske i dag at en del af debatten er kæntret noget over i retning af en vulgær måde at diskutere vores offentligt ansatte på.
Ellers synes jeg da, fru Dina Raabjerg har ret i, at vi også på det her område selvfølgelig skal have en kritisk distance til, hvor mange mennesker der får den her førtidspension.
Der er selvfølgelig pres på det, for det er da en ydelse, som nogle mennesker ønsker.
Men hvis man tror, at det sådan er noget, som er så fantastisk, at alle mulige mennesker skulle gå og håbe på at få førtidspension, er min oplevelse bare, at langt, langt de fleste mennesker har en drøm om at have et arbejde, have fodfæste, have en familie, hvor de også viser resten af familien, at de faktisk arbejder.
Så har vi så nogle, der får så lidt mulighed for at være på arbejdsmarkedet, at vi bliver nødt til at have det her sikkerhedsnet spændt ud, som førtidspensionen er, og den ligger i øvrigt langt under, hvad man ville tjene, hvis man havde et job.
Det, jeg især har lagt mærke til i de udtalelser fra Lotte Kofoed som rådmand og socialrådgiver, er, at hun har oplevet en række mere eller mindre enslydende historier i forhold til at kunne få tilkendt førtidspension.
Men det, jeg især hæfter mig ved, er, at hun netop ikke er faldet for det.
Om hun så skulle have gjort det i nogle situatione har jeg ikke hørt hende sige.
For mig er konklusionen på det, at der ikke er nogen tvivl om, at der er nogle mennesker, og det er i øvrigt uanset etnisk herkomst, der vil forsøge på at få en førtidspension, eller også i andre sammenhænge måske kontanthjælp, eller hvad det kan være, uden at være berettiget til det.
Jeg synes ikke, det er det, der er det interessante.
Det interessante er, om vi har et system og nogle medarbejdere, der er stand til at modstå det.
Og det oplever jeg faktisk at vi har, altså et personale, som jeg har tillid til.
Jeg har tillid til de socialrådgiver og de faglige netværk, der findes inden for kommunerne med de her mennesker, der sidder i frontlinjen og møder borgerne, i forhold til at de faktisk er i stand til at se igennem de historier.